Worcester nie die gaafste dorp nie | Netwerk24
Worcester nie die gaafste dorp nie
Ek en my gesin het onlangs 'n kort tydjie in Worcester deurgebring en goeie genugtig, dis beslis nie die vriendelikste dorpie nie.
Mense glimlag nie sommer nie. Terwyl ons inkopies gedoen het by die Mall, stamp 'n vrou haar waentjie teen my boud en draai weg asof niks gebeur het nie. Selfs toe ek verleë teen my boud vryf om te wys dit was ietwat seer, kyk sy nie terug nie. Asof dit nie reeds die kersie op die koek was nie, groet ons 'n paar mense gaaf terwyl ons piekniek in die tuin hou, maar 'n suur frons of skaam glimlag was die reaksie.
Ons is van die platteland en gewoond aan vriendelike mense wat terug glimlag.
Die fauna en flora is pragtig in die dorp en ek wens net die gesindheid van die inwoners en hulle glimlaggies sal daarby aanpas.